পদ্মা ব্যাংকের সঙ্গে প্রোটেক্টিভ লাইফ ইন্স্যুরেন্সের চুক্তি নবায়ন
পদ্মা ব্যাংক লিমিটেড ও প্রোটেক্টিভ লাইফ ইন্স্যুরেন্সের মধ্যে সম্প্রতি এক বছরের জন্য বিমা চুক্তি নবায়ন হয়েছে। যা ব্যাংকের সকল কর্মকর্তা ও তাদের পরিবারের সদস্যদের স্বাস্থ্য বিমা সেবা নিশ্চিত করবে।





এছাড়া প্রসূতিকল্যান বিমা সুবিধাও পাবেন ব্যাংকের কর্মকর্তারা।




চুক্তি নবায়ন অনুষ্ঠানে পদ্মা ব্যাংক লিমিটেড এর ব্যবস্থাপনা পরিচালক ও প্রধান নির্বাহী কর্মকর্তা মো. এহসান খসরু বলেন, প্রোটেক্টিভ লাইফ ইন্স্যুরেন্সের সেবায় আমরা সন্তুষ্ট।
প্রোটেক্টিভ লাইফ ইন্স্যুরেন্সের প্রধান নির্বাহী মো. ইউসুফ আলী মৃধা বলেন, পদ্মা ব্যাংককে সন্তোষজনক সেবা প্রদানের জন্য আমরা প্রস্তুত। আমাদের প্রতি বিশ্বাস রাখার জন্য ধন্যবাদ জানাই পরিচালনা পর্ষদকে।
বৃহস্পতিবার ব্যাংকের গুলশানস্থ প্রধান কার্যালয়ে আয়োজিত চুক্তি নবায়ন অনুষ্ঠানে পদ্মা ব্যাংক লিমিটেডের মানবসম্পদ বিভাগের প্রধান এসইভিপি মো. আহসান উল্লাহ খানসহ দুই প্রতিষ্ঠানের ঊর্ধ্বতন কর্মকর্তারা উপস্থিত ছিলেন।

পদ্মা ব্যাংক লিমিটেড ও প্রোটেক্টিভ লাইফ ইন্স্যুরেন্সের মধ্যে সম্প্রতি এক বছরের জন্য বিমা চুক্তি নবায়ন হয়েছে। যা ব্যাংকের সকল কর্মকর্তা ও তাদের পরিবারের সদস্যদের স্বাস্থ্য বিমা সেবা নিশ্চিত করবে।